**Uputa o podnošenju zahtjeva za uzgoj strane vrste u kontroliranim uvjetima, uvođenje u prirodu i/ili stavljanje na tržište na području Republike Hrvatske**

Svaka pravna i fizička osoba dužna je za stavljanje na tržište Republike Hrvatske strane vrste, uvođenje strane vrste u prirodu Republike Hrvatskei/ili uzgoj strane vrste u kontroliranim uvjetima ishoditi dopuštenje Ministarstva gospodarstva i održivog razvoja, sukladno odredbama članka 12. do 19. Zakona o sprječavanju unošenja i širenja stranih te invazivnih stranih vrsta i upravljanju njima (Narodne novine, br. 15/2018 i 14/2019[)](https://narodne-novine.nn.hr/clanci/sluzbeni/2018_02_15_310.html).

U tu svrhu potrebno je ispuniti obrazac *Zahtjeva za uzgoj strane vrste u kontroliranim uvjetima, uvođenje u prirodu i/ili stavljanje na tržište na području Republike Hrvatske* koji je objavljen na mrežnoj stranici Ministarstva te ga dostaviti na sljedeću adresu:

**Ministarstvo gospodarstva i održivog razvoja**

**Uprava za zaštitu prirode**

**Radnička cesta 80**

**HR-10000 Zagreb**

Zahtjev se može ispuniti i online, a informacija o tome dostupna je [ovdje](https://mingor.gov.hr/o-ministarstvu-1065/djelokrug/uprava-za-zastitu-prirode-1180/strane-i-invazivne-strane-vrste/online-ispunjavanje-zahtjeva-za-koristenje-stranih-vrsta/8102).

Ako Ministarstvo utvrdi da nije moguće isključiti ekološki rizik strane vrste, rješenjem će odbiti zahtjev, uz napomenu da je za stranu vrstu koja je predmet rješenja moguće pokrenuti procjenu rizika invazivnosti strane vrste.